
ο ρόλος της Τρόικα σε Ευρώπη, 
Ελλάδα και Κύπρο 

Ποια η απάντηση της 
Αριστεράς και των Κινημάτων; 

Με αφορμή την άφιξη του 
Ευρωβουλευτή του Σοσιαλιστικού 
Κόμματος Ιρλανδίας και της Ενωμένης 
Αριστερής Συμμαχίας, ΡαυΙ ΜυρρΙτν, με 
την ομάδα της ΘΙΙΕ/ΝΟΙ. για ομάδα 
εργασίας στα πλαίσια της Κυπριακής 
Προεδρίας της Ευρωπαϊκής Ένωσης, η 
Νέα Διεθνιστική Αριστερά, που 
συμμετέχει στην Επιτροπή για μια 
Εργατική Διεθνή - 0\Λ/Ι (ΟοΓΠίπίΙΙθΘ ίοΓ 
3 ννοτΚθΓδ’ ΙηΙθΓηβΙΐοπθΙ), διοργανώνει 
ανοιχτή συζήτηση για την Παγκόσμια 
Οικονομική Κρίση, τον ρόλο της Τρόικα 
στην Ευρώπη, στην Ελλάδα και στην 
Κύπρο και την απάντηση της Αριστεράς 
και των κινημάτων. 


Οι ομιλητές της συζήτησης: 


ο Ρ3υΙ ΜυΓρήγ είναι ο ευρωβουλευτής του 
Σοσιαλιστικού Κόμματος Ιρλανδίας (Ιρλανδικού 
τμήμα της ΟΥΥΙ). Από την θέση αυτή, δίνει 
φωνή στα κινήματα των εργαζομένων σε όλο 
τον κόσμο ενώ παράλληλα δεν διστάζει να 
ξεσκεπάσει τον αντιλαϊκό ρόλο της Ευρωπαϊκής 
Ένωσης τόσο στο εσωτερικό της όσο και στις 
συνεργασίες που κάνει με χώρες εκτός 
Ευρώπης. Την ίδια στιγμή είναι κι ο ίδιος 
ενεργός σε κινήματα στην Ιρλανδία και στον 
κόσμο. 

Το 2011 και αφού έγινε ευρωβουλευτής 
συλλήφθηκε μαζί με άλλους ακτιβιστές σε 
διαμαρτυρία ενάντια στο ξεπούλημα του 
φυσικού αερίου και πετρελαίου της Ιρλανδίας 
στην δόθΙΙ, και την δημιουργία τερματικού το 
οποίο θα κατέστρεφε την περιοχή. 

Το Νοέμβρη του 2011 συμμετείχε στην διεθνή 
αποστολή «Κύματα Ελευθερίας» (ΡΓθθάοηη 


\Λ/ 3 νθ 5 ) που επιχείρησε να σπάσει τον ναυτικό 
αποκλεισμό του λιμανιού της Γάζας για να 
μεταφέρουν ανθρωπιστική βοήθεια στους 
Παλαιστινίους. Συλλήφθηκε μαζί με άλλους 
ακτιβιστές από τον Ισραηλινό στρατό, και 
παρέμεινε στην φυλακή για αρκετές μέρες 
καθώς αρνήθηκε να υπογράψει δήλωση ότι 
είχε συλληφθεί σε Ισραηλινά ύδατα και άρα 
συλλήφθηκε νόμιμα. 

Έχει βρεθεί στο πλευρό των εργαζομένων στο 
Καζακστάν όπου και η κυβέρνηση 
Ναζερμπάγιεφ στην κυριολεξία σκοτώνει τους 
συνδικαλιστές που διαμαρτύρονται για τις 
απάνθρωπες συνθήκες μέσα στις οποίες 
εργάζονται οι εργαζόμενοι στα εργοστάσια 
πετρελαίου. Η κυβέρνηση του Καζακστάν έχει 
επίσημα δηλώσει ότι ο Ρ3υΙ ΜυτρΙιγ είναι 
ανεπιθύμητος στη χώρα. 








Είναι στο πλευρό των Ελλήνων εργαζομένων σε 
όλους τους αγώνες τους από τότε που χτύπησε 
η κρίση την Ελλάδα. Επισκέφτηκε εργατικούς 
χώρους όπως αυτή των απεργών στα Μ ΜΕ και 
της Χαλυβουργίας εκφράζοντας την 
συμπαράστασή του και αναδεικνύοντας τους 
αγώνες τους μέσα από το βήμα που του δίνει η 
ευρωβουλή. 

Τελευταία έχει συμμετάσχει στην εκστρατεία 
ενάντια στο Νέο Σύμφωνο Δημοσιονομικής 
Σταθερότητας της Ευρωπαϊκής Ένωσης - της 
νέας συνθήκης λιτότητας το οποίο κατατέθηκε 
προς δημοψήφισμα στην Ιρλανδία. 

Ο Ανδρος Παγιάτσος είναι ο Γραμματέας της 
οργάνωσης Ξεκίνημα - Σοσιαλιστική 
Διεθνιστική Οργάνωση, ελληνικό τμήμα της 
Επιτροπής για μια Εργατική Διεθνή, €ν\/Ι. 

Το «Ξ» από τη δεκαετία του 90 διαμόρφωσε τις 
θέσεις του απέναντι στην πορεία της Ελλάδας 
προς την Ευρωπαϊκή Ένωση, με βάση μια 
ταξική προσέγγιση. Εξηγούσε ότι η ένταξη θα 
σήμαινε ατέρμονες επιθέσεις ενάντια στο 
βιοτικό επίπεδο και τις κατακτήσεις των 
εργαζομένων. Εξηγούσε πως η περιβόητη 
«πολιτική ενοποίηση» της Ευρώπης 
αποτελούσε αυταπάτη, το ίδιο και η σύγκλιση 
των οικονομιών στα επίπεδα των πιο 
ανεπτυγμένων κρατών μελών. Και πως, 
αντίθετα, αργά η γρήγορα η Ευρωπαϊκή Ένωση 
θα έμπαινε σε κρίση, κι αυτό θα προκαλούσε 
επιστροφή σε εθνικούς ανταγωνισμούς και 
κλυδωνισμούς στην ΕΕ απειλώντας την 
επιβίωση του ευρώ. 

Όταν χτύπησε η κρίση το Ξεκίνημα συμμετείχε 
σε όλα τα μεγάλα κινήματα των εργαζόμενων 
και της νεολαίας, στις γενικές απεργίες, το 
κίνημα Δεν Πληρώνω, το κίνημα των 
Αγανακτισμένων, κτλ.Ήταν από τις πρώτες, αν 
όχι η πρώτη οργάνωση της Αριστεράς στην 
Ελλάδα η οποία έβαλε το σύνθημα του να μην 
πληρωθεί το χρέος και της εθνικοποίησης των 
τραπεζών και των μεγάλων μονοπωλίων και 
επιχειρήσεων της χώρας - θέσεις που σήμερα 
υιοθετούνται λίγο πολύ από τη μεγάλη 


πλειοψηφία της Αριστεράς στην Ελλάδα. 

Εξηγεί πως στα πλαίσια του καπιταλιστικού 
συστήματος, στη βάση των δυνάμεων της 
αγοράς και του κυνηγητού του κέρδους από το 
μεγάλο κεφάλαιο που ελέγχει την οικονομία, 
δεν υπάρχει καμία προοπτική για διέξοδο από 
την κρίση. Η πάλη στη βάση ενός 
αντικαπιταλιστικού προγράμματος, για μια 
κοινωνία πραγματικά σοσιαλιστική (κι όχι όπως 
στην πρώην σταλινική Σοβιετική Ένωση ή όπως 
την εννοούν τα Κόμματα τύπου ΠΑΣΟΚ και 
ΕΔΕΚ που έχουν εξευτελίσει τον όρο 
«σοσιαλισμός») είναι περισσότερο επίκαιρη 
παρά ποτέ. 

Η Αθηνά Καρυάτη είναι εκπρόσωπος της Νέας 
Διεθνιστικής Αριστεράς, του κυπριακού 
τμήματος της Επιτροπής για μια Εργατική 
Διεθνή - €\Λ/Ι. 

Η Νέα Διεθνιστική Αριστερά ξεκίνησε την 
δράση της στην Κύπρο το 2005 μέσα από 
νεολαιίστικη οργάνωσή της Νεολαία Ενάντια 
στον Εθνικισμό. 

Η έλευση της οικονομικής κρίσης στην Κύπρο 
καθώς και η πρώτη δυναμική απάντηση των 
εργαζομένων του δημοσίου μέσα από την 
μεγάλη πρώτη γενική απεργία των δημοσίων 
υπαλλήλων τον Δεκέμβρη του 2011, έδωσε 
στην ΝΕΔΑ την αφορμή για να ξεκινήσει την 
παρέμβασή της στην κοινωνία και στους 
εργαζόμενους, με στόχο να μην πληρώσουν οι 
εργαζόμενοι για την κρίση των καπιταλιστών 
και των τραπεζιτών και να μην υποχωρήσουν 
στις πιέσεις του κεφαλαίου. 

Στόχος της ΝΕΔΑ είναι η δημιουργία μιας νέας 
μαζικής Αριστεράς, η οποία δεν θα 
διαχειρίζεται το καπιταλιστικό σύστημα, δεν θα 
υποκύπτει στις πιέσεις των αστικών κομμάτων 
αλλά θα είναι διατεθειμένη να έρθει 
αντιμέτωπη με την επίθεση του κεφαλαίου, 
μιας νέας αριστεράς που να εκφράζει 
πραγματικά τα συμφέροντα της πλειοφηφίας 
της κοινωνίας, των εργαζομένων και της 
νεολαίας. 




